open-index/open-wikipedia-markdown huggingface dataset:
Washington Shirley

**Washington Shirley** (1722–1778) oli englantilainen amiraali ja tähtitieteen harrastaja. Hän oli viides Ferrersin jaarli.

Shirley liittyi laivastoon jo nuorena. Hänet ylennettiin luutnantiksi 1741, yliluutnantiksi tammikuussa 1746 ja kapteeniksi huhtikuussa 1756. Hän kohosi vuonna 1746 *Fox*-nimisen fregatin päälliköksi ja nousi siitä vuosien varrella yhä isompien alusten kapteeniksi, joissa oli 50 tykin alustaan. Marraskuussa 1759 Shirleyn komentama alus osallistui seitsenvuotisen sodan Quiberoninlahden meritaisteluun, jossa Englanti voitti Ranskan. Kun hänen veljensä, neljäs Ferrersin jaarli, menehtyi vuonna 1760, Washington Shirley hylkäsi laivastouran ja otti veljensä paikan ylähuoneessa. Vuonna 1761 hänet valittiin Royal Societyn jäseneksi hänen Venuksen ohituksesta tekemiensä havaintojen ansiosta.

Shirley oli kiinnostunut tähtitieteestä ja hänellä oli oma telluurio. Shirley osti Joseph Wrightin maalauksen Filosofi luennoi telluuriosta, ja on arveltu, että maalauksen oikeassa laidassa olevat henkilöt saattavat olla Shirley ja hänen veljenpoikansa.
Teos on nykyisin Derbyn kaupunginmuseossa.

## Lähteet
Juan Soldevilla y Romero

**Juan Soldevilla y Romero** (20. lokakuuta 1843 Fuentelapeña – 4. kesäkuuta 1923 Zaragoza) oli katolisen kirkon espanjalainen kardinaali. Hän sai pappisvihkimyksensä joulukuussa 1867 ja valmistui teologian tohtoriksi vuonna 1868. 

Piispaksi hänet vihittiin 28. huhtikuuta 1889 Valladolidin tuomiokirkossa Benito Sanz y Forésin toimiessa pääkonsekraattorina. Soldevilla y Romero toimi vuosina 1889–1901 Tarazonan piispana ja Tudelan apostolisena hallitsijana. Vuonna 1901 hän siirtyi Zaragozan arkkipiispaksi. Soldevilla y Romerosta tehtiin kardinaalipappi 15. joulukuuta 1919. Hän sai Santa Maria del Popolon kardinaalipapin arvon 22. huhtikuuta 1920, ja hän osallistui vuoden 1922 konklaaviin, joka valitsi paavi Pius XI:n. 

Anarkistiryhmä Los Solidarios murhasi kardinaalin pommi-iskulla vuonna 1923. Romeron surmaaminen oli kosto muun muassa ammattiyhdistysaktiivi Salvador Seguin murhasta, johon hän oli sekaantunut. Kardinaali Romeron tiedetään rahoittaneen ja tukeneen paikallisten työnantajien perustamia ryhmittymiä, jotka olivat suorittaneet useita väkivallantekoja ammattiliittojen jäseniä kohtaan.

## Lähteet

## Aiheesta muualla
* Catholic-Hierarchy.org: Juan Cardinal Soldevilla y Romero
Ampumahiihdon maailmanmestaruuskilpailut 1978

**[[Ampumahiihdon maailmanmestaruuskilpailut]] 1978** järjestettiin Hochfilzenissä, Itävallassa.

## Miehet
### 10 kilometriä

### 20 kilometriä

### 4&nbsp;×&nbsp;7,5 kilometrin viesti

## Mitalitaulukko

### Miehet

## Lähteet
*
Kelpoisuus (oikeustiede)

**Kelpoisuus** () on sopimusoikeudellinen valtuutukseen liittyvä käsite, joka määrittää sen, kuinka laaja oikeus sitoumusten tekemiseen edustajalla on. Kelpoisuus määrittää toisin sanoen edustusvallan ulkorajan. Kelpoisuus voi määräytyä valtakirjan tai muun valtuutuksen sisällöstä tai ulkoisesti havaittavista tunnusmerkeistä, kuten edustajan asemasta. Kelpoisuus on laajempi käsite kuin toimivalta. Kelpoisuuden rajoituksilla tarkoitetaan edustusvallan rajojen määrittämistä niin, että sopimuskumppanit tulevat tietoisiksi näistä rajoituksista. Oikeustoimi ei sido päämiestä, jos edustaja on sen tehdessään ylittänyt kelpoisuutensa.

## Lähteet
* 

### Viitteet

## Aiheesta muualla
*
Sound Pack (Dingo)

__NOTOC__
**Sound Pack** on vuonna 2010 julkaistu Dingon kokoelmalevy. Julkaisu on osa Warner Music Finlandin Sound Pack-kokoelmalevysarjaa.

## Kappaleet
Kaikki sävellykset ja sanoitukset Neumann, ellei toisin mainita.

### CD 1
#Levoton tuhkimo
#Apinatarhaan
#Sinä ja minä
#Aino
#Pistoolisankari
#Lähden taas (säv., san. Eve)
#Hän on se
#Lakatut varpaankynnet
#Huumeita Japaniin
#Lähetyssaarnaaja
#Jokainen aamu
#Nimeni on Dingo
#Pyhä klaani
#Koulukapina
#Juhannustanssit 

### CD 2
#Valkoiset tiikerit
#Rio ohoi
#Tuulen viemää
#Nahkatakkinen tyttö
#Autiotalo
#Kerjäläisten valtakunta
#Kirjoitan
#Kulkuri ja kaunotar
#Valomerkki
#Hämähäkkimies
#Kunnian kentät
#Sata rohkeaa laivaa
#Hymni (instrumentaali, säv. Pepe Laaksonen)*
#Kreivin sormus
#Suru tahtoo sua
Levyn kannen tekijätiedoissa kappaleen säveltäjäksi on virheellisesti merkitty Neumann.

### DVD
DVD:llä on livetaltioinnit yhtyeen esiintymisistä Helsingin Tavastia-klubilla vuonna 1984 ja Porin Puuvillatehtaalla heinäkuussa 1985. Konserttitallenteet on julkaistu aiemmin julkaisuilla *[[Nimemme on Dingo]]* (1984, VHS), *[[Kerjäläisten valtakunnassa]]* (1985, VHS), *[[Dingo Live]]* (1999, VHS), *[[Dingomania]]* (2004, DVD) ja *[[Kunnian päivät 1983–1986]]* (2006, 3CD+DVD)

**Tavastia Klubi -84*** (Ohjaaja Hannu Merivirta)
# Nimeni on Dingo
# Pistoolisankari
# Hän on se
# Lakatut varpaankynnet
# Levoton Tuhkimo
# Aino
# Autiotalo
# Apinatarhaan
#Kerjäläisten valtakunta
Kokoelmalevyn takakannessa vuosilukuna on virheellisesti 1985.

**Porin puuvillatehdas -85**
#Valomerkki
#Kirjoitan
#Kulkuri ja kaunotar
#Kunnian kentät
#Nahkatakkinen tyttö
#Rio ohoi
#Hämähäkkimies
#Ota paha pois
Novara Calcio

**Novara Calcio** on italialainen jalkapalloseura, joka on perustettu Novarassa vuonna 1908. Se pelasi kauden 2010–2011 Serie B:ssä, mutta sijoittui kolmanneksi, ja teki siten seuraavaksi kaudeksi sarjanousun Italian jalkapallon korkeimmalle sarjatasolle Serie A:han. Kauden 2011–2012 päätteeksi se putosi jälleen Serie B:hen. Kaudeksi 2022–2023 joukkue nousi Serie C:hen.

Novara pelaa kotiottelunsa Stadio Silvio Piolalla, jolle mahtuu noin 10&nbsp;000 katsojaa.

## Historia
Joulukuussa 1908 kahdeksan 15–16-vuotiasta *Liceo Carlo Alberto*n opiskelijaa loivat lukioonsa oman jalkapalloyhdistyksen, *Football Association Studenti*n. Tuohon aikaan Novarassa toisetkin nuoret opiskelijat perustivat muita pieniä urheiluun keskittyneitä yhdistyksiä. Yhdistysten parhaat jalkapalloilijat kerääntyivät yhdeksi joukkueeksi, joka sai nimekseen *Novara Calcio*. Joukkue pelasi ensimmäisen ottelunsa 3. marraskuuta 1912. Vastaan asettui vuonna 1906 perustettu Torino FC, joka voitti Novaran 2–1. Novaran kautta aikain ensimmäisen maalin teki Mario Meneghetti.

Ensimmäisen ja toisen maailmansodan välisenä aikana Novara yhdistyi Pro Vercellin, Alessandrian ja Calcion kanssa muodostaen niin kutsutun Piemonten nelikulmion.

Toisen maailmansodan jälkeen Novara pelasi lupaavasti Serie A:ssa. Heidän paras pelaajansa siihen aikaan oli Silvio Piola, joka teki uransan aikana pelkästään seurajoukkueissa yli 300 maalia. Hänellä oli suuri myönteinen vaikutus Novaran etenemiseen. Piola lähti Novarasta 40-vuotiaana vuonna 1954, jolloin hän myös lopetti pelaajauransa. Novaran kotistadion nimettiin Piolan mukaan vuonna 1996 hänen kuolemansa jälkeen.

Vuonna 1956 Novara putosi ensimmäistä kertaa Serie B:hen. Viisi vuotta sen jälkeen joukkue putosi Serie C:hen sääntörikkomuksen vuoksi. Se nousi takaisin Serie B:hen, mutta muutamaa vuotta myöhemmin se romahti taas alemmas aina Italian alimmalle sarjatasolle.

Novara pelasi vuosikymmeniä alimmilla sarjatasoilla Italiassa, kunnes se voitti Lega Pro Seconda Divisionen (entisen Serie C2:n) mestaruuden kaudella 2002–2003, ja nosti itsensä ylemmälle sarjatasolle. Seitsemän vuotta sarjanousun jälkeen se juhli mestaruutta Lega Pro Prima Divisionessa, ja kohosi Serie B:hen, jossa se oli edellisen kerran ollut mukana 33 vuotta aiemmin.

Kesäkuussa 2011 Novara pelasi kauden viimeisen Serie B -ottelunsa, mutta jäi seitsemän pisteen päähän suorasta sarjanousijan paikasta. Joukkue eteni pudotuspeleihin kolmea muuta joukkuetta vastaan ja voitti finaalissa Padova Calcion 2–0 edeten 55 vuoden poissaolon jälkeen Italian korkeimmalle sarjatasolle. Kauden 2011–2012 päätteeksi se putosi jälleen Serie B:hen.

## Merkittäviä entisiä pelaajia
*   Attilio Demaría
*  Helge Bronée
*  Pietro Ferraris
*  Pietro Pasinati
*  Silvio Piola
*  Pietro Rava
*  Renato Zaccarelli
*  Fabio Gallo
*  Dionisio Arce

## Lähteet

## Aiheesta muualla
* Joukkueen virallinen sivusto
Rochelle Ashana

**Rochelle Ashana** on yhdysvaltalainen entinen näyttelijä, joka esiintyi muun muassa elokuvissa *[[Kickboxer]]*, *[[Bushidon miekka]]* ja *[[Kauhun yö 2]]*. Hän esiintyi myös *[[A-Team]]*-televisiosarjan viidennellä tuotantokaudella ja esiintyi sijaisnäyttelijänä elokuvassa *[[Blade (elokuva)|Blade]]*.

## Aiheesta muualla
*
Benito Sanz y Forés

**Benito Sanz y Forés** (21. maaliskuuta 1828 Gandía – 1. marraskuuta 1895 Madrid) oli katolisen kirkon espanjalainen kardinaali. Hän suoritti Valencian yliopistossa alemman korkeakoulututkinnon oikeustieteessä vuonna 1848. Myöhemmin hän sai Valencian seminaarista tohtorinarvot kanonisessa laissa (1853) ja teologiassa (1857).

Sanz y Forés vihittiin papiksi 27. maaliskuuta 1852 ja piispaksi 8. marraskuuta 1868 Alessandro Franchin toimiessa pääkonsekraattorina. Sanz y Forés oli saanut 22. kesäkuuta nimityksen Oviedon piispaksi. 18. marraskuuta 1881 hänet nimitettiin Valladolidin ja 30. joulukuuta 1889 Sevillan arkkipiispaksi.

Sanz y Forés osallistui Vatikaanin ensimmäiseen kirkolliskokoukseen. Hänestä tehtiin kardinaali 16. tammikuuta 1893; hän sai Sant'Eusebion kardinaalipapin arvon. Hän kuoli vuonna 1895, ja hänen seuraajakseen Sevillan arkkipiispana tuli Marcelo Spinola y Maestre.

## Lähteet
MLS All-Star Game

**MLS All-Star Game** on Pohjois-Amerikan jalkapalloliigan Major League Soccerin järjestämä vuotuinen näytösottelu. Liigan ensimmäisinä vuosina ottelussa olivat vastakkain liigan itäisen ja läntisen konferenssin pelaajista kootut tähdistöjoukkueet, mutta 2000-luvulla ottelussa ovat useimmiten kohdanneet koko liigaa edustava tähdistöjoukkue ja ulkomaalainen seurajoukkue.

## Historia

Vuonna 1996 pelit aloittaneen Major League Soccerin historian kuutena ensimmäisenä kautena MLS All-Star Game pelattiin yhtä poikkeusta lukuun ottamatta liigan itäisen ja läntisen konferenssin välillä. Poikkeuksen muodosti MM-kisavuosi 1998, jolloin ottelussa kohtasivat MLS:n yhdysvaltalais- ja ulkomaalaispelaajista muodostetut joukkueet. MM-kisavuonna 2002 liigan (muut) tähdistöpelaajat pelasivat Yhdysvaltain maajoukkuetta vastaan.

Vuonna 2003 MLS:n tähdistöjoukkue kohtasi ottelussa ensimmäistä kertaa ulkomaalaisen seurajoukkueen, kun vastassa oli meksikolainen Guadalajara. Vuonna 2004 palattiin hetkellisesti vanhaan itä–länsi-järjestelmään, kun alkuperäiseksi vastustajaksi kaavailtu espanjalainen Real Madrid joutui perumaan saapumisensa aikatauluongelmien vuoksi. MLS All-Star Gamen sijaan MLS:n tähdistöjoukkue ja Real Madrid pelasivat espanjalaisseuran Madridissa järjestämässä Trofeo Santiago Bernabéu -ottelussa vuonna 2005.

Vuodesta 2005 alkaen MLS All-Star Gamen vastustaja on tullut joka vuosi Britanniasta. Vuosina 2010–2011 vastustajana oli kahdesti peräkkäin englantilainen Manchester United.

## Ottelut

## Lähteet

## Aiheesta muualla

* MLS All-Star Game Major League Soccerin sivustolla
Punaliero

**Punaliero** (*Dendrodrilus rubidus*) on alkuperältään eurooppalainen lierolaji, jota esiintyy myös koko Suomessa. Se on 3–6 senttimetriä pitkä ja nimensä mukaisesti punainen. Kosketettaessa punaliero jäykistyy ja vedessä se venyttäytyy pitkäksi ja ohueksi. Se elää lahonneissa kannoissa ja sammalikossa. Kostealla säällä punaliero pystyy kiipeilemään puiden rungoilla ja elää toisinaan lahoissa oksissa.

## Lähteet

## Aiheesta muualla
*Laji.fi: Dendrodrilus rubidus
*UniProt, Taxonomy: Dendrodrilus rubidus 
*ITIS: Dendrodrilus rubidus
Jérémien lentoasema

**Jérémien lentoasema**  ( ) on lentokenttä Haitissa. Se sijaitsee Jérémien kaupungissa Luoteis-Haitissa. Se on päällystämätön siviililiikenteen kenttä.

## Lähteet
Ampumahiihdon maailmanmestaruuskilpailut 1973

**[[Ampumahiihdon maailmanmestaruuskilpailut]] 1973** järjestettiin Lake Placidissa, Yhdysvalloissa.

## Miehet
### 20 kilometriä

### 4&nbsp;×&nbsp;7,5 kilometrin viesti

## Mitalitaulukko

### Miehet

## Lähteet
*
Lasilimaetana

**Lasilimaetana** (*Arion circumscriptus*) on siruetanoiden heimoon kuuluva kotilo. Se kasvaa 30–50 millimetriä pitkäksi. Sillä on kaksi selvää tummanharmaata tai mustaa yläreunasta vaaleampaa pitkittäisjuovaa kummallakin kyljellä. Lasilimaetanan selkä on harmaa ja kyljet vaaleammat. Se piilottelee kivien ja maahan pudonneiden lehtien alla ja tulee esiin vasta pimeällä. Lasilimaetana syö lakastuneita kasveja.

## Lähteet

## Aiheesta muualla
*ITIS: Arion circumscriptus
200 Dynamene

**200 Dynamene** on Marsin ja Jupiterin väliseen pääasteroidivyöhykkeeseen kuuluva pikkuplaneetta eli päävyöhykkeen asteroidi, jonka löysi C. H. F. Peters vuonna 1879. Pikkuplaneetta sai nimensä kreikkalaisen mytologian nereidi Dynamenen mukaan. Dynamenen on päävyöhykkeen kohteeksi melko suuri, sillä sen läpimitta on noin 128 kilometriä. Akselinsa ympäri se pyörähtää noin 19 tunnissa.

## Lähteet
*JPL Small-Body Database Browser: 200 Dynamene 
* 
*Discovery Circumstances: Numbered Minor Planets (1)-(5000): Minor Planet Center 
*Numbered minor planets 

### Viitteet
Pierre Jonquères d’Oriola

**Pierre Jonquères d'Oriola** (1. helmikuuta 1920 Corneilla-del-Vercol – 19. heinäkuuta 2011 Corneilla-del-Vercol) oli ranskalainen esteratsastaja, olympiavoittaja ja maailmanmestari. Hän oli lajinsa menestyneimpiä urheilijoita.

Jonquères d'Oriola osallistui esteratsastajana viisiin kesäolympialaisiin. Helsingissä 1952 hän voitti yksilökilpailun kultaa ja sijoittui Ranskan joukkueessa viidenneksi. Melbournessa 1956 hän oli yksilökilpailun kuudes ja joukkuekilpailun kahdeksas, ja Roomassa 1960 yksilökilpailun 18:s ja joukkuekilpailun viides. Tokiossa 1964 Jonquères d'Oriola saavutti toisen yksilökilpailun olympiavoittonsa, minkä lisäksi hän saavutti Ranskan joukkueessa olympiahopeaa. Viimeisissä olympiakisoissaan, Méxicossa 1968 hän saavutti toisen joukkuekilpailun olympiahopean ja oli yksilökilpailun 17:s.

Neljän olympiamitalin lisäksi Jonquères d'Oriola voitti maailmanmestaruuden Buenos Airesissa 1966, kaksi muuta MM-mitalia ja yhden EM-mitalin. Maailmanmestaruutensa myötä hänestä tuli tuolloin Hans Günter Winklerin ja Raimondo D’Inzeon ohella yksi kolmesta kolmeen henkilökohtaiseen olympiavoittoon tai maailmanmestaruuteen yltäneestä esteratsastajasta. Jonquères d'Oriolan serkku Christian d’Oriola oli kaikkien aikojen menestyneimpiä florettimiekkailijoita.

Jonquères d'Oriola menehtyi 91-vuotiaana kotonaan 19. heinäkuuta 2011.

## Lähteet
* Pierre Jonquères d'Oriola Biography and Olympic Results  Sports Reference LLC. 

### Viitteet
RN Sparviero (1926)

**RN Sparviero** () oli Italian kuninkaalliselle laivastolle suunniteltu ja valmistettu lentotukialus toisessa maailmansodassa. Alus oli alun perin risteilyalus *MS Augustus*, jonka muutostyöt aloitettiin 1942. Ne oli lähes saatu päätökseen, mutta sitä ei koskaan luovutettu laivastolle. Alus romutettiin 1946-1952.

## Valmistus
Navigazione Generale Italiana tilasi aluksen Genovasta Ansaldolta. Alus laskettiin vesille 13. joulukuuta 1926. Se kastettiin *Augustukseksi* kumminaan Benito Mussolinin tytär Edda. Alus lähti neitsytmatkalleen 10. marraskuuta 1927.

## Lähteet
*

### Viitteet
RN Aquila (1941)

**RN Aquila** () oli Italian kuninkaalliselle laivastolle suunniteltu ja valmistettu lentotukialus toisessa maailmansodassa. Alus oli alun perin risteilyalus *SS Roma*, jonka muutostyöt aloitettiin 1941. Italian antauduttua työt keskeytyivät ja alus jäi viimeistelemättä. Se romutettiin 1952.

## Muutostyöt
Italian ensimmäisen lentotukialuksen rungoksi hankittiin 32&nbsp;580 grt:n matkustaja-alus *SS Roma*. Alkuperäisen 1930-luvun puolivälin suunnitelman mukaan alukselle piti tehdä ainoastaan lentokansi sekä lentotoiminnan mahdollistavat muutokset ja vain hyvin vähän muutoksia sisätiloihin. Kun kansirakenteet poistettiin, savuhormit vedettiin uudelleen ja lentokansi tehtiin, aluksen todettiin tarvitsevan uusia muutoksia: runkoa täytyi jäykistää ja rakentaa silta lentokannen oikeaan reunaan. Sen jälkeen runkoa pidennettiin ja sivuille asennettiin levikkeet vakauden lisäämiseksi. Levikkeet betonoitiin, jotta konehuoneiden suoja paranisi. Aluksen voimanlähteeksi asennettiin kahden risteilijän koneet ja osa lentokannesta panssaroitiin aluksen polttoainetankkien ja ammusvarastojen suojaamiseksi.

Saksalaisilta saatiin apua lentokannen varustamista suunniteltaessa. Sinne asennettiin kaksi katapulttia ja kaksi hissiä. Täten kansi oli varustettu kuten Kriegsmarinen *[[Graf Zeppelin (laiva)|Graf Zeppelin]]* ja suurin ero olikin *Aquilan* yhtenäinen 525 jalkaa pitkä ja 60 jalkaa leveä hangaarikansi.

Aluksen lentokalustoksi suunniteltiin kiinteäsiipiset Re 2001 -hävittäjät. Sen omasuojana oli kahdeksan 5,3 tuuman 45 pituuskaliiperin yksiputkisina asennuksina olevaa laivatykkiä, jotka tarjosivat jonkinlaisen suojan pintamaaleja vastaan. Ilmatorjuntakaluston muodostivat kaksitoista 65 millimetrin 64 pituuskaliiperin yksiputkista ja 132 kappaletta 20 millimetrin kuusiputkisina asennuksina olevaa ilmatorjuntatykkiä.

Aluksen muutostyöt alkoivat 1941 ja se oli Italian antautuessa syyskuussa 1943 lähes valmis. Saksalaiset valtasivat aluksen, mutta se vaurioitui ensin liittoutuneiden ilmahyökkäyksessä ja lopullisesti pienoissukellusvenein toteutetussa iskussa. Alus vaurioitui korjauskelvottomaksi ja se upotettiin paikalleen.

Aluksen hylky nostettiin sodan päätyttyä ja se siirrettiin La Speziaan korjattavaksi, mutta lopulta se romutettiin 1951–1952.

## Lähteet
*
*

### Viitteet
Yhdystie 2403

**Yhdystie 2403** on kantatieltä 52 Perttelissä  Salossa yhdystielle 2410 Somerolla johtava yhdystie ja Varsinais-Suomessa.

Tie erkanee kantatieltä 52 *Kaivolantienä*, mistä se jatkuu Perttelin kirkonkylään Kaivolaan, kulkee Perttelin kirkon sivuitse, ylittää Uskelanjoen sivujoen Kurajoen ja heti tämän jälkeen itse Uskelanjoen. Täällä tiestä erkanee seututielle 110 Muurlassa johtava yhdystie 2402. Sen risteyksessä tien osoitenimi vaihtuu Kaivolantiestä *Isohiidentieksi* ja tie jatkuu Uskelanjokea seuraillen Perttelin Ison-Hiiden kylään ja täältä edelleen Kiikalan Rekijoen kylään, missä tie ylittää ensin Hitolanjoen ja saapuu pian sen jälkeen Rekijoen kyläkeskukseen, missä tiehen yhtyy yhdystieltä 2410 Kiikalan kirkolta alkunsa saava yhdystie 2411. Tämän jälkeen tie seurailee Terttilänjoen etelärantaa ylittäen joen vähän ennen Kiikalan Kärkelän kylää. Kärkelässä tiehen yhtyy kantatieltä 52 alkunsa saava yhdystie 2405, ja tie jatkuu Terttilänjoen pohjoisrantaa seuraillen Kiikalan Hirvelään, missä tien osoitenimi vaihtuu Isohiidentiestä *Terttiläntieksi*. Pian tämän jälkeen tie ylittää Someron rajan ja yhtyy yhdystiehen 2410 Someron Lautelassa.

Perttelin Kaivolassa ja Kiikalan Rekijoella tie noudattaa osalla matkaa historiallisen Hiidentien kulkua. 

## Lähteet

## Aiheesta muualla
Daily

**Daily** oli S-ryhmän kauppojen sekä vuoteen 2006 asti myös Tradeka Oy:n kauppojen ja vuoden 2003 loppuun asti myös Elannon kauppojen päivittäistavaroiden tuotemerkki, niin sanottu kaupan oma merkki. Tuotemerkin käyttö lopetettiin myös S-ryhmän osalta vuoden 2010 aikana.

Daily-tuotteiden valmistuttajana toimi Inex Partners. Nimi tarkoittaa suomeksi ”päivittäin” tai ”päivittäinen”.

Tradeka Oy:n kaupoista (Euromarket, Valintatalo ja Siwa) Daily-tuotteet poistuivat jo vuonna 2006 yhdessä Rainbow- ja X-tra-merkkien kanssa, kun Tradeka vaihtoi päivittäistavaroidensa logistiikkayhtiöksi Inex Partnersin sijasta Tuko Logistics Oy:n. Sen mukana Tradekan kauppoihin tulivat Eldorado- ja First Price -tuotteet. Koska vuosina 1996–2003 Inex Partners toimi myös Tradekan kanssa yhteistyössä toimineen Elannon logistiikkayhtiönä, silloin myös pääkaupunkiseudun Maxeissa, Valintataloissa ja Siwoissa myytiin Daily-tuotteita ja muita Inex Parnersin omia tuotemerkkejä.

## Lähteet
Zigismunds Sirmais

**Zigismunds Sirmais** (s. 6. toukokuuta 1992 Riika) on latvialainen keihäänheittäjä ja Euroopan mestari vuodelta 2016.

Alle 20-vuotiaiden MM-kilpailuissa Monctonissa 2010 hän voitti karsintakilpailun ikäluokkansa maansa ennätyksellä 77,97 m, mutta jäi loppukilpailussa seitsemänneksi tuloksella 73,38 m. Alle 20-vuotiaiden EM-kilpailuissa Tallinnassa 2011 hän voitti kultaa kisaennätyksellä 81,53 m. Daegun MM-kilpailuissa 2011, Helsingin EM-kisoissa 2012 ja Lontoon olympialaisissa 2012 hän karsiutui loppukilpailusta. Alle 23-vuotiaiden EM-kilpailuissa Tampereella 2013 hän voitti kultaa tuloksella 82,77&nbsp;m. Vuoden 2015 kesäuniversiadeissa Sirmais heitti pronssille tuloksella 79,37 m.

7. heinäkuuta 2016 Sirmais voitti Amsterdamin EM-kisoissa kultaa viidennen heittokierroksen tuloksella 86,66, joka on samalla hänen henkilökohtainen ennätyksensä. Rion olympialaisissa 2016 hän karsiutui loppukilpailusta.

20. maaliskuuta 2011 Sirmais heitti Euroopan talviheittocupissa alle 20-vuotiaiden maailmanennätyksen 84,47 m. Entinen ennätys oli Andreas Thorkildsenin vuonna 2001 heittämä 83,87 m. 22. kesäkuuta 2011 hän paransi maailmanennätystään 22 senttimetrillä heitettyään Bauskassa 84,69 m. Sirmaisin ennätyksen rikkoi Neeraj Chopra (86,48 m) kesäkuussa 2016.

Sirmais seurustelee Līna Mūzen kanssa, joka on niin ikään keihäänheittäjä. Heitä molempia valmentaa Kimmo Kinnunen yhteistyössä Jānis Lūsisin kanssa. 

## Kausien parhaat heitot

* 2010 82,27 Jürmala 9.9.
* 2011 84,69 Bauska 22.6.
* 2012 84,06 Tartto 29.5. 
* 2013 82,77 Tampere 12.7.
* 2014 86,61 Ostrava 17.6.
* **2016 86,66 Amsterdam 7.7.**
* 2017 -
* 2018 73,19 Viimsi 20.5.
* 2019 -
* 2020 65,69 Jelgava 22.8.
* 2021 72,19 Jelgava 26.6.
* 2022 64,56 Pärnu 3.7.
* 2023 67,74 Talsi 31.5.

## Lähteet
RN Sparviero

**Sparviero** on ollut ainakin kolmen Regia Marinan ja Marina Militaren aluksen nimenä.
*Sparviero, Aquila-luokan hävittäjä
*RN Sparviero (1926), lentotukialus
*NMM Sparviero (P420), Sparviero-luokan ohjusvene
204 Kallisto

**204 Kallisto**  on Marsin ja Jupiterin välisellä pääasteroidivyöhykkeellä Aurinkoa kiertävä pikkuplaneetta eli päävyöhykkeen asteroidi, jonka löysi J. Palisa vuonna 1879. Pikkuplaneetta sai nimensä kreikkalaisen mytologian Kalliston mukaan. Tätä asteroidia ei pidä sekoittaa Jupiterin kuuhun Kallisto, jolla on sama nimi. Pikkuplaneetta Kallisto on noin 49 kilometrin läpimittainen S-tyypin asteroidi, jonka pyörähdysaika on noin 19,49 tuntia.

## Katso myös
*9 Metis
*52 Europa
*85 Io 
*113 Amalthea
*1036 Ganymed

## Lähteet
*JPL Small-Body Database Browser: 204 Kallisto 
* 
*Discovery Circumstances: Numbered Minor Planets (1)-(5000): Minor Planet Center 
*Numbered minor planets
Atomi (romaani)

**Atomi** () on Steve Aylettin tieteisromaani vuodelta 2000. Teoksen on suomentanut Johanna Vainikainen-Uusitalo ja julkaissut Like vuonna 2006.

## Lähteet

## Aiheesta muualla
* Ilja Rautsi: Atomi. Tähtivaeltaja 3/2006.
* Jantso Jokelin: Atomi. Aviisi 11/2006.
* Toni Jerrman: Humoristinen scifi noir -dekkari. Helsingin sanomat 27.10.2006.
* Steve Mueske: Metacyberpunk Is Not Post-Modern Prose. Popmatters.com. 
* John Grant: Atom. Infinity Plus 17.2.2011.
Keri-Anne Payne

**Keri-Anne Payne** (s. 9. joulukuuta 1987 Johannesburg, Etelä-Afrikka) on brittiläinen avovesiuimari, uimari, olympiamitalisti ja maailmanmestari.

Payne saavutti 10 kilometrin avovesiuinnissa olympiahopeaa Pekingissä 2008. Lisäksi hän ui ratauinnissa 200 metrin sekauinnissa 16:nneksi ja 400 metrin sekauinnissa 15:nneksi. Payne on voittanut 10 kilometrin avovesiuinnin maailmanmestaruuden Roomassa 2009 ja Shanghaissa 2011. Shanghain MM-kullan myötä Payne varmisti ensimmäisenä brittinä osallistumisensa Lontoon vuoden 2012 kotiolympialaisiin. Hänellä on myös lyhyen radan Euroopan mestaruus 400 metrin vapaauinnista vuodelta 2004.

## Lähteet
* Keri-Anne Payne Biography and Olympic Results  Sports Reference LLC. 

### Viitteet

## Aiheesta muualla
* Virallinen kotisivu ja blogi
RN Lepanto (1927)

**RN Lepanto** () oli Italian kuningaskunnan laivaston Ostia-luokan miinalaiva.

## Valmistus

Alus tilattiin Anconasta Cantieri Navale Riunitilta, missä köli laskettiin vuonna 1925. Alus laskettiin vesille 22. toukokuuta 1927 ja otettiin palvelukseen vielä samana vuonna.

## Palvelus
Alus oli Italian laivastossa toisessa maailmansodassa, kunnes sen miehistö upotti aluksensa 9. syyskuuta 1943 Shanghain satamaan saatuaan tiedon maansa antautumisesta. Japanilaiset nostivat aluksen ja se liitettiin kunnostettuna keisarillisen Japanin laivastoon nimettynä *Okitsuksi*.

Alus vietti sodan lopun saattajana, kunnes se antautui Kiinalle sodan loputtua. Kiinan laivasto nimesi aluksen *Hsienningiksi*  (咸宁). Alus oli palveluksessa vuoteen 1949, jolloin se siirrettiin Taiwanille. Alus poistettiin palveluksesta 1956.

## Lähteet
*
*

### Viitteet
No Reservations

**No Reservations** voi tarkoittaa seuraavia asioita:

* *[[Anthony Bourdain maailmalla]]* (*Anthony Bourdain: No Reservations*), yhdysvaltalainen ruoka- ja matkailuohjelma
** *[[No Reservations: Around the World on an Empty Stomach]]*, Anthony Bourdainin kirja
* *[[Rakkauden resepti]]* (*No Reservations*), australialais-yhdysvaltalainen elokuva
* *[[No Reservations (Apache Indianin albumi)|No Reservations]]*, Apache Indianin albumi
* *[[No Reservations (Blackfootin albumi)|No Reservations]]*, Blackfootin albumi.
SC Fortuna Köln

**SC Fortuna Köln** on saksalainen jalkapalloseura, jonka kotikaupunki on Köln. Seuran kotikenttä on Südstadion.

## Saavutukset
* Saksan cup-finalisti: 1983

## Sarjasijoitukset
*1.Bundesliiga Sijoitus  maratontaulukossa: 45 Kausia 1
*2.Bundesliiga Sijoitus  maratontaulukossa: 2 Kausia 26
*3.liiga Sijoitus  maratontaulukossa: 109 Kausia 2

*1963/1964 - 8.  Landesliga Mittelrhein 
*1964/1965 - 1.  Landesliga Mittelrhein 
*1965/1966 - 8.  Verbandsliga Mittelrhein 
*1966/1967 - 2.  Verbandsliga Mittelrhein 
*1967/1968 - 16.  Regionalliga West 
*1968/1969 - 13.  Regionalliga West 
*1969/1970 - 14.  Regionalliga West 
*1970/1971 - 4.  Regionalliga West 
*1971/1972 - 3.  Regionalliga West 
*1972/1973 - 2.  Regionalliga West 
*1973/1974 - 17.  Bundesliga 
*1974/1975 - 5.  2. Bundesliga Nord 
*1975/1976 - 4.  2. Bundesliga Nord 
*1976/1977 - 12.  2. Bundesliga Nord 
*1977/1978 - 4.  2. Bundesliga Nord 
*1978/1979 - 4.  2. Bundesliga Nord 
*1979/1980 - 6.  2. Bundesliga Nord 
*1980/1981 - 9.  2. Bundesliga Nord 
*1981/1982 - 10.  2. Bundesliga 
*1982/1983 - 6.  2. Bundesliga 
*1983/1984 - 9.  2. Bundesliga 
*1984/1985 - 11.  2. Bundesliga 
*1985/1986 - 3.  2. Bundesliga 
*1986/1987 - 14.  2. Bundesliga 
*1987/1988 - 12.  2. Bundesliga 
*1988/1989 - 4.  2. Bundesliga 
*1989/1990 - 14.  2. Bundesliga 
*1990/1991 - 11.  2. Bundesliga 
*1991/1992 - 12.  2. Bundesliga Nord 
*1992/1993 - 6.  2. Bundesliga 
*1993/1994 - 15.  2. Bundesliga 
*1994/1995 - 8.  2. Bundesliga 
*1995/1996 - 8.  2. Bundesliga 
*1996/1997 - 11.  2. Bundesliga 
*1997/1998 - 6.  2. Bundesliga 
*1998/1999 - 14.  2. Bundesliga 
*1999/2000 - 16.  2. Bundesliga 
*2000/2001 - 5.  Regionalliga Nord 
*2001/2002 - 18.  Regionalliga Nord 
*2002/2003 - 10.  Oberliga Nordrhein 
*2003/2004 - 8.  Oberliga Nordrhein 
*2004/2005 - 18.  Oberliga Nordrhein 
*2005/2006 - 7.  Verbandsliga Mittelrhein 
*2006/2007 - 9.  Verbandsliga Mittelrhein 
*2007/2008 - 2.  Verbandsliga Mittelrhein 
*2008/2009 - 9.  NRW-Liga 
*2009/2010 - 14.  NRW-Liga 
*2010/2011 - 3.  NRW-Liga
*2011/2012 - ?. Regionalliga West

## Aiheesta muualla
* Seuran viralliset sivut
Léon-Arthur Elchinger

**Léon-Arthur-Auguste Elchinger** (2. heinäkuuta 1908 – 27. kesäkuuta 1998) oli katolisen kirkon ranskalainen pappi, joka toimi Strasbourgin piispana vuosina 1966–1984. Hän sai pappisvihkimyksensä 4. huhtikuuta 1931. Piispaksi hänet vihittiin 16. tammikuuta 1958 Jean-Julien Weberin toimiessa pääkonsekraattorina; hän oli vuonna 1957 tullut nimitetyksi Strasbourgin koadjuuttoripiispaksi ja Antandruksen titulaaripiispaksi.

Elchinger osallistui Vatikaanin toiseen kirkolliskokoukseen. Vuonna 1982 Elchinger kielsi ILGA:n (*International Lesbian and Gay Association*) jäsenille kokoontumisen ajaksi katolisen kirkon tiloista varatut yösijat. Hän mainitsi näkevänsä homoseksuaalisuuden sairautena. Homoseksuaalisuutensa johdosta natsien keskitysleirille aikoinaan joutunut homoaktivisti Pierre Seel raivostui ja lähetti piispalle aiheesta avoimen kirjeen.

## Lähteet
Peter Joseph Mallon

**Peter Joseph Mallon** (5. joulukuuta 1929 – 3. helmikuuta 2007) oli katolisen kirkon kanadalainen arkkipiispa. Hän sai pappisvihkimyksensä 27. toukokuuta 1956. Piispaksi hänet vihittiin 2. helmikuuta 1990 James Francis Carneyn toimiessa pääkonsekraattorina ja Wilfrid Emmett Doylen ja Lawrence Sabatinin avustaessa. Mallon oli saanut 6. marraskuuta 1989 nimityksen Brittiläisen Kolumbian Nelsonin hiippakunnan piispaksi.

Vuonna 1995 Mallon siirtyi Reginan arkkipiispaksi Saskatchewaniin. Hän jäi eläkkeelle vuonna 2005, jolloin häntä seurasi Daniel Joseph Bohan.

## Lähteet
Charles Aimé Halpin

**Charles Aimé Halpin** (30. elokuuta 1930 – 16. huhtikuuta 1994) oli kanadalainen roomalaiskatolinen arkkipiispa. Hän sai pappisvihkimyksensä 26. toukokuuta 1956 Winnipegin arkkihiippakunnassa. Hänet nimitettiin 24. syyskuuta 1973 Reginan arkkipiispaksi, ja piispaksi vihkiminen seurasi 26. marraskuuta. Pääkonsekraattorina toimi George Bernard Flahiff, jota avustivat Philip Francis Pocock ja Maurice Baudoux. Halpin asetettiin virkaansa 12. joulukuuta.

Halpin kuoli vuonna 1994, jolloin hänen seuraajakseen tuli Peter Joseph Mallon.

## Lähteet
Francis Joseph Klein

**Francis Joseph Klein** (6. elokuuta 1911 – 3. helmikuuta 1968) oli kanadalainen roomalaiskatolinen piispa. Hänet vihittiin papiksi 2. syyskuuta 1934 ja piispaksi 30. huhtikuuta 1952. Hänet oli nimitetty Saskatoonin hiippakunnan piispaksi 28. helmikuuta, ja hänet asetettiin virkaan 8. toukokuuta. Hänestä tuli katolisen kirkon ensimmäinen Saskatchewanissa syntynyt piispa.

Klein osallistui Vatikaanin toiseen kirkolliskokoukseen. 25. helmikuuta 1967 hänet nimitettiin Calgaryn piispaksi. Hänet asetettiin virkaan 25. huhtikuuta, mutta hän kuoli jo alle vuoden kuluttua sappirakkoleikkaukseen.

## Lähteet
Gérard Dionne

**Gérard Dionne** (19. kesäkuuta 1919 – 13. toukokuuta 2020) oli kanadalainen roomalaiskatolinen piispa. Hän sai pappisvihkimyksensä 1. toukokuuta 1948 Edmundstonin hiippakunnassa. 29. tammikuuta 1975 Dionne nimitettiin Sault Sainte Marien vihkipiispaksi ja Garban titulaaripiispaksi. Hänet vihittiin piispaksi 8. huhtikuuta Alexander Carterin toimiessa pääkonsekraattorina ja Fernand Lacroix’n ja Louis Joseph Jean Marie Fortier’n avustaessa.

23. marraskuuta 1983 Dionne sai nimityksen Edmundstonin hiippakunnan piispaksi. Hänet asetettiin virkaan 23. tammikuuta 1984, ja hän erosi 20. lokakuuta 1993. Vuonna 2009 kanadalainen tuomari totesi, että Dionne oli vuonna 1983 estänyt viittä teinipoikaa seksuaalisesti hyväksikäyttäneen isä Bernard Cloutier’n rikoksia koskeneen poliisitutkinnan.

## Lähteet
Jean-Charles Thomas

**Jean-Charles Thomas** (16. joulukuuta 1929 Saint-Martin-des-Noyers – 14. lokakuuta 2023) oli ranskalainen roomalaiskatolinen piispa. Hän sai pappisvihkimyksensä 5. heinäkuuta 1953. Hänet nimitettiin 13. maaliskuuta 1972 Aire et Dax'n hiippakunnan vihkipiispaksi ja Gemellae in Numidian titulaaripiispaksi. Hänet vihittiin piispaksi 1. toukokuuta 1972. Pääkonsekraattorina toimi Charles-Auguste-Marie Paty, jota avustivat Marius-Félix-Antoine Maziers ja André Pierre Louis Marie Fauchet. 

Vuonna 1974 Thomasista tuli Ajaccion hiippakunnan piispa. Vuonna 1986 hänet nimitettiin Versailles'n koadjuuttoripiispaksi, ja vuonna 1988 hänestä tuli Versailles'n piispa, jona hän toimi, kunnes erosi 11. tammikuuta 2001.

## Lähteet
I Got You (I Feel Good)

**I Got You (I Feel Good)** (tunnetaan yleisesti nimellä **I Feel Good**) on James Brownin hittikappale, joka julkaistiin lokakuussa 1965.
Yhdystie 2801

**Yhdystie 2801** on seututieltä 280 Somerniemen Oinasjärvellä yhdystielle 2410 Someron Terttilässä johtava yhdystie Somerolla Varsinais-Suomessa. Tien varrelle jäävät Somerniemen Mäyrämäen, Suojoen ja Kaskiston kylät. Tie ylittää Uskelanjoen sivujoen Terttilänjoen kahdesti: ensin Kaskistossa ja sitten vähän ennen yhdystietä 2410 Terttilässä. Tien varren huomattavia rakennetun ympäristön kohteita ovat Terttilän koulu Terttilässä, entinen Kaskiston koulu Kaskistossa ja entinen Etelä-Someron osuusmeijeri Terttilässä. Tien osoitenimenä sen koko matkalla on *Kaskistontie*.

## Lähteet
Albert Rouet

**Albert Jean-Marie Rouet** (s. 28. tammikuuta 1936) on ranskalainen roomalaiskatolinen arkkipiispa. Hän sai pappisvihkimyksensä arkkipiispa Emile-Arsène Blanchet'lta 23. maaliskuuta 1963. Hänet nimitettiin 21. kesäkuuta 1986 Pariisin arkkihiippakunnan vihkipiispaksi ja Obbin titulaaripiispaksi. Hänet vihittiin piispaksi 2. syyskuuta 1986; pääkonsekraattorina toimi Jean-Marie Lustiger, jota avustivat Daniel-Joseph-Louis-Marie Pézeril ja Emile Marcus.

16. joulukuuta 1993 Rouet sai nimityksen Poitiers'n koadjuuttoripiispaksi. 12. kesäkuuta 1994 hänestä tuli Poitiers'n hiippakunnan piispa; 16. joulukuuta 2002 hiippakunnasta tuli arkkihiippakunta ja Rouet'sta sen arkkipiispa. Rouet jäi eläkkeelle 12. helmikuuta 2011.

## Lähteet
The Warrior’s Way

**The Warrior’s Way** on fantasia-aiheinen toimintaelokuva vuodelta 2010. Elokuvan päärooleissa esiintyvät Jang Dong-gun, Kate Bosworth, Geoffrey Rush ja Tony Cox. Elokuva ei menestynyt kaupallisesti.

## Juoni

Elokuva kertoo soturista, joka koulutetaan parhaaksi alallaan, eli tappamisessa. Kuitenkin soturin kultainen sydän ei salli tehdä kaikkea, mitä hänen koulutukseensa kuului. Soturi kuuluu klaaniin ja hänen klaaninsa tärkein tehtävä on tappaa ja tuhota vihollisten klaanin jokainen jäsen. Kuitenkin soturin saadessa päätökseen tämä julma tehtävä, viimeinen vihollinen on pikkuinen tyttövauva, johon soturi ihastuu ensi silmäyksellä ja täten päättää olla tappamatta pientä tyttövauvaa. Tästä alkaa varsinainen tarina, sillä säästäessään vauvan hengen soturi ansaitsee kunniapaikan oman klaaninsa tappolistan kärjestä, ja siitä lähtee käyntiin takaa-ajo, joka keskeytyy soturin löytäessä naisen, joka pysäyttää hänen ajatuksensa.

## Näyttelijät

## Lähteet
Ilmailukäsikirja

**Ilmailukäsikirja** (, *AIP*) on kunkin maan ilmailuviranomaisen tai viranomaisen valtuuttaman tahon julkaisema dokumentti, joka sisältää pysyväisluonteiset ilmailun perustiedot, kuten tiedot määräyksistä, lentoasemista, lentoreiteistä ja lentomenetelmistä sekä muut tiedot, joita tarvitaan kyseisessä maassa lentämiseen. Suomen ilmailukäsikirjaa julkaisee Fintraffic Lennonvarmistus. Ensimmäinen kokonainen laitos on vuodelta 1958 (tätä ennen ilmailukäsikirjaa oli julkaistu epätäydellisenä vuodesta 1944, jolloin ilmailun kansainväliset yleissopimukset tulivat voimaan), ja heinäkuussa 1997 Suomen ilmailukäsikirjan rakennetta uudistettiin vähentämällä osien määrää, jolloin se soveltuu paremmin digitaalisesti julkaistavaksi. Suomessa paperisesta laitoksesta luovuttiin useassa vaiheessa vuosien 2014-2015 välillä. Ilmailukäsikirja on osa ilmailutiedotuspalvelua (, *AIS*), joka on määritelty kansainvälisen siviili-ilmailun yleissopimuksen liitteessä 15. Vuodesta 1964 AIP-tietojen jakelu ja päivitys on toteutettu ns. AIRAC-järjestelyn avulla (lyh. sanoista Aeronautical Information Regulation and Control, suom. *ilmailutietojen säätely- ja valvontajärjestelmä*), jossa on  mm. määritelty varoajat sille, kuinka kauan ennen voimaantuloa aiottu toimintaympäristöön vaikuttava, pysyvä muutos tulee julkaista. Näin taataan sekä ilmatilan käyttäjille että lennonjohdolle riittävä valmistautumisaika.  Aiemmin suuretkin muutokset voitiin julkaista lyhyellä varoitusajalla, tai jopa pelkällä NOTAM-sanomalla.

## Lähteet

## Aiheesta muualla
* Selostus kansainvälisen siviili-ilmailun yleissopimuksen liitteestä 15 (ICAO Annex 15) 
* Suomen ilmailukäsikirjan verkkoversio
* Eurocontrolin ylläpitämä luettelo eri maiden ilmailukäsikirjojen verkkoversioista
Filippiinienhaukkapöllö

**Filippiinienhaukkapöllö** (*Ninox philippensis*) on pöllöihin kuuluva lintu.

Se on kotoperäinen Filippiineillä.

## Kuvaus
Filippiinienhaukkapöllö on korvaton laji. Koiraat ja naaraat ovat hyvin samannäköisiä. Alalajit eroavat toisistaan kooltaan ja vatsapuolen kuvioiltaan. Suurimpia ovat *N. p. reyi* and *N. p. spilonota* ja pienimpiä *N. p. philippensis*, *N. p. spilocephala* ja *N. p. mindorensis*. *N. p. reyi*, *N. p. spilonota* ja *N. p. mindorensis* ovat vatsapuoleltaan ruudullisia. Muiden alalajien kuvio on raidallinen.

*N. p. philippensis* -alalajilla on valkoinen läiskä, jossa silmät, nokka ja valkoiset viikset muodostavat päähän x:n muotoisen kuvion. Kaikkien alalajien selkäpuoli on ruskea, ja siipiä peittävät valkoiset soikea täplät. Pyrstö on tummanruskea, ja siinä on kapeita valkeita raitoja. Pää on sivuilta ruskea, leuka on valkeahko, mutta muuten on alapuoli vaalea, ja siinä on ruskeita raitoja, jotka vatsassa ovat näkyvämpiä. Pyrstö on alapuolelta valkea. Ruudullisilla lajeilla on tätä kuviota alapuolella, päässä, selän yläosassa ja siivissä. Jalat ovat puolittain höyhenpeitteiset. Nokka on oliivinvihreä, jalat vaaleankeltaiset.

Linnun koko on pyrstö mukaan lukien 21–26,5&nbsp;cm, ja sen siipien väli on 16,5–20,5&nbsp;cm.

## Systematiikka ja taksonomia
Sen alalajeja tunnetaan kahdeksan:
* *Ninox philippensis centralis* (Bohol, Boracay, Carabao, Guimaras, Negros, Panay, Semirara ja Siquijor)
* *Ninox philippensis mindorensis* (Mindoro)
* *Ninox philippensis philippensis* (Biliran, Buad, Catanduanes, Leyte, Luzon, Marinduque, Polillo ja Samar)
* *Ninox philippensis proxima* (Masbate)
* *Ninox philippensis reyi* (Bongao, Jolo, Sanga Sanga, Siasi, Sibutu ja Tawi-Tawi)
* *Ninox philippensis spilocephala* (Basilan, Dinagat, Mindanao ja Siargao)
* *Ninox philippensis spilonota* (Camiguin, Cebu, Sibuyan ja Tablas)
* *Ninox philippensis ticaoensis* (Ticao)

Paikallisesti lintu tunnetaan muiden suurten pöllöjen tavoin nimellä ***kuwago***.

## Ekologia
Filippiinienhaukkapöllöä tavataan metsäalueilla 1&nbsp;800 metrin korkeuteen, joskin ne oleskelevat enimmäkseen alle 1000 metrin korkeudessa. Sen luontaisia elinympäristöjä ovat subtrooppiset ja trooppiset kosteat alavat vuoristometsät. Tämä laji parittelee helmikuussa. Pesän se tekee onttoon puuhun.

## Lähteet
* Kennedy, R.S., Gonzales P.C., Dickinson E.C., Miranda, Jr, H.C., Fisher T.H. (2000) *A Guide to the Birds of the Philippines*, Oxford University Press, Oxford

### Viitteet

## Aiheesta muualla
*Kuva ADW 
*Kuva Flickr
Colonia Finlandesa

**Colonia Finlandesa** on vuonna 1906 Pohjois-Argentiinaan Misionesin maakunnan laaksoon perustettu suomalaisyhteisö. Perustajia oli 122, ja ryhmän johdossa ja hankkeen alkuunpanijana oli Arthur Thesleff. Siirtokunnassa asui enimmillään 1930-luvulla 500 henkeä.

Siirtokunnan alkuperäisenä tavoitteena oli kerätä sen asukkaille miljoonaomaisuus 20 vuodessa viljelemällä paikallista hedelmällistä maata. Yhteisö kesti ihanneyhteisönä pari vuotta perustamisensa jälkeen, mutta sittemmin siitä tuli tavallinen suomalaissiirtokunta. Siirtokunnan synnyn taustalla oli alkujaan Venäjän vallan aikainen Suomessa harjoitettu sortopolitiikka. Thesleff palasi Suomeen jo 1909, kun vaikeuksia alkoi kasaantua.

1920-luvulla Colonia Finlandesaan muutti toinen merkittävä siirtolaisten aalto. Osa uusista asukkaista oli maatyöläisiä, toisin kuin aiemmat siirtolaiset, jotka olivat olleet suurimmaksi osaksi kaupunkilaisia ja huonosti maanviljelyä tuntevia.

Seudulla elää edelleen kymmeniä suomalaisten jälkeläisiä. Viimeinen suomea puhuva, Graciela Niskanen, oppi kielen isovanhemmiltaan, jotka saapuivat alueelle vuonna 1912. Suomalaisperintöä vaalitaan edelleen perinneruokien, tanssien ja juhlien kautta, vaikka suomen kielen taito on harvinaistunut. Vuonna 2025 tuli täyteen 120 vuotta suomalaisten saapumisesta Misionesiin.

## Lähteet

## Kirjallisuutta
* Katriina Ranne, Maa kuin veri, 2021
* Sven Arne Flodell, *Brasiliefararna*, 2000
* Olavi Lähteenmäki, *Colonia Finlandesa, Uuden Suomen perustaminen Argentiinaan 1900-luvun alussa,* 1989
* Teuvo Peltoniemi, *Kohti parempaa maailmaa*, 1985
* Enrique Tessieri, *Kaukainen maani, Päätepysäkki Colonia Finlandesa*, 1986

## Aiheesta muualla
* Colonia Finlandesa, Suomen suurlähetystö, Buenos Aires (Archive.org)
* Suomalaisten utopiayhteisöjen historiaa
* Ylen Elävä arkisto: Argentiinan aarniometsissä mureni jopa suomalainen sisu
* Argentiinan suomalaisia, Suomen Kuvalehti, 16.02.1929, nro 7, s. 30, Kansalliskirjaston digitaaliset aineistot
* Suomalaiset Argentinassa, Helsingin Sanomat Viikkoliite, 09.11.1930, nro 45, s. 6, Kansalliskirjaston digitaaliset aineistot
* Etelä-Amerikka - pettymyksien luvattu siirtolaismaa, Aamulehti, 01.04.1934, nro 87, s. 18, Kansalliskirjaston digitaaliset aineistot
USS Wasp (CV-18)

**USS Wasp** (runkonumero CV-18) oli Yhdysvaltain laivaston Essex-luokan lentotukialus. Alus oli palveluskäytössä vuosina 1943–1947 ja 1951–1972 osallistuen toiseen maailmansotaan ja Korean sekä Vietnamin sotiin.

## Valmistus

Alus tilattiin Bethlehem Steel Companyltä Quincystä Massachusettsistä, missä köli laskettiin 18. maaliskuuta 1942 nimellä *USS Oriskany*. Alus nimettiin 13. marraskuuta uudelleen *USS Waspiksi*. Se laskettiin vesille 17. elokuuta 1943 kumminaan Massachusettsin senaattorin David I. Walshin sisar Julia M. Walsh ja liitettiin laivastoon 24. marraskuuta ensimmäisenä päällikkönään Clifton A. F. Sprague.

## Palvelus
Koeajojen päätyttyä vuoden 1943 lopulla alus palasi Bostoniin, jossa se siirrettiin telakalle havaittujen vikojen ja puutteiden korjaamiseksi. Palvelukseen palattuaan alus lähti 10. tammikuuta 1944 Bostonista matkaten Hampton Roadsiin Virginiaan, josta se jatkoi matkaansa kuun viimeisenä päivänä Trinidadiin valmistautumaan Tyynenmeren sotatoimiin siirtymiseen.

Maaliskuun alkupäivinä *Wasp* lähti Panaman kanavan kautta kohti etelää saapuen 21. maaliskuuta San Diegoon, josta se jatkoi edelleen Havaijille. Alus saapui 4. huhtikuuta Pearl Harboriin, jossa se osallistui koulutukseen ennen lähtöään Marshallin saarille liittyäkseen kontra-amiraali Alfred E. Montgomeryn johtamaan TG58.6:een. *Wasp* ja tukialusosastoon kuuluneet *[[USS Essex (CV-9)|USS Essex]]* ja *[[USS San Jacinto (CV-30)|USS San Jacinto]]* lähtivät 14. toukokuuta merelle iskeäkseen Marcuksen ja Waken saarilla olleisiin kohteisiin. Operaation tarkoituksena oli antaa koulutusta vasta muodostetulle osastolle sekä estää alueen lentokenttien toiminta Mariaanien operaatioiden aikana. Lentokoneet iskivät Marcukselle 19. ja 20. toukokuuta kohdaten voimakasta ilmatorjuntatulta, mutta ne kykenivät saavuttamaan tavoitteensa ja estivät kenttien toiminnan Saipanin taisteluiden aikana. Huono sää esti lentotoiminnan 21. toukokuuta lentotukialusosasto kokoontui, jonka jälkeen se siirtyi Wakelle. Osaston lentokoneet moukaroivat saarta 24. toukokuuta estäen sen lentotoiminnan.

1. maaliskuuta 1972 annettiin ilmoitus aluksen palveluksesta poistosta. Se poistettiin 1. heinäkuuta palveluksesta ja myytiin 21. toukokuuta 1973 romutettavaksi Union Minerals and Alloys Corporationille New York Cityyn.

## Lähteet

## Aiheesta muualla
USS Bon Homme Richard (CV-31)

**USS Bonhomme Richard** (runkonumerot CV-31 ja CVA-31) oli Yhdysvaltain laivaston Essex-luokan lentotukialus. Alus oli 1944–1971 palveluskäytössä, jona aikana se osallistui toiseen maailmansotaan sekä Korean ja Vietnamin sotiin.

## Valmistus

Alus tilattiin New Yorkin laivastontelakalta, missä köli laskettiin 1. helmikuuta 1943. Alus laskettiin vesille 29. huhtikuuta 1944 kumminaan vara-amiraali McCainin puoliso ja otettiin palvelukseen 26. marraskuuta ensimmäisenä päällikkönään A. O. Rule Junior.

## Palvelus
Norfolkista alus lähti 19. maaliskuuta 1945 liittyäkseen Yhdysvaltain Tyynenmeren laivastoon ja se saapui 5. huhtikuuta Pearl Harboriin. Oltuaan koulutettavana Havaijin vesillä alus liittyi 6. kesäkuuta Okinawan edustalla TF38:aan. Aluksen lentokoneet osallistuivat Okino Daito Jimalle tehtyihin hyökkäyksiin 7.–10. kesäkuuta, jonka jälkeen se osallistui 3. laivaston iskuihin Japaniin 2. heinäkuuta – 15. elokuuta. Alus viipyi Japanin lähistöllä aina 16. syyskuuta saakka. Oltuaan hetken aikaa Guamilla koulutuksessa alus lähti San Franciscoon, jonne se saapui 20. lokakuuta.

*Bonhomme Richard* lähti 29. lokakuuta jälleen merelle palaten Pearl Harboriin, jossa alus muutettiin joukkojen siirtotehtäviin. Alus kuljetti 8. marraskuuta – 16. tammikuuta 1946 joukkoja Tyynenmeren alueelta Yhdysvaltoihin. Operaation päätyttyä alus poistettiin palveluksesta.

Alus palasi palvelukseen 15. tammikuuta 1951 ja se lähti 10. toukokuuta San Diegosta Kauko-Itään. Alus liittyi 29. toukokuuta Korean rannikolla TF77:ään. Sen koneet tekivät ensimmäisen ilmaiskun 31. toukokuuta. Alus lähti 20. marraskuuta Korean rannikolta saapuen San Diegoon joulukuun puolivälissä. Se lähti 20. toukokuuta paluumatkalle liittyen TF77:ään 23. kesäkuuta. Aluksen lentokoneet tekivät iskuja Pohjois-Korean joukkoja vastaan 24.–25. kesäkuuta sekä Kojon maihinnousualueelle 12.–16. lokakuuta. Alus lähti 18. joulukuuta Korean rannikolta San Franciscoon, jonne se saapui 8. tammikuuta 1953. Alus luokiteltiin uudelleen 1. lokakuuta 1952, jolloin sen runkonumeroksi vaihtui CVA-31.

Modernisointiin pääsyä odottanut alus poistettiin palveluksesta 15. toukokuuta 1953. Alus palasi palvelukseen 6. syyskuuta 1955, jolloin sille oli asennettu viisto vahvistettu lentokansi, laajempi keula, suuremmat hissit sekä höyrykatapultit. Aluksen muutostyöt saatiin päätökseen 31. lokakuuta ja se siirrettiin koeajoihin Alamedan ja San Diegon väliselle merialueelle. Operatiivisen valmiuden saavutettuaan alus palveli Tyynenmeren laivastossa tehden neljä rupeamaa Kauko-Idässä.

Alus poistettiin palveluksesta 2. heinäkuuta 1971 ja se poistettiin laivaston alusluettelosta 20. syyskuuta 1989. Alus romutettiin 4. helmikuuta 1992.

## Lähteet

## Aiheesta muualla
Cedrik-Marcel Stebe

**Cedrik-Marcel Stebe** (s. 9. lokakuuta 1990 Mühlacker) on saksalainen tennispelaaja. Parhaimmillaan hän on ollut kaksinpelissä ATP-listan sijalla 71 helmikuussa 2012. Junioreiden maailmanlistalla Stebe oli parhaimmillaan kuudentena syyskuussa 2008.

Heinäkuussa 2011 Stebe eteni puolivälieriin MercedesCup-turnauksessa voitettuaan Nikolai Davydenkon ja Fabio Fogninin. Puolivälierissä hän hävisi Pablo Andújarille. Seuraavalla viikolla hän voitti Saksan avointen ensimmäisellä kierroksella Juan Carlos Ferreron ja toisella kierroksella jälleen Davydenkon. Kolmannella kierroksella hän hävisi Fernando Verdascolle. Stebe voitti kauden 2011 päätteeksi ATP-haastajakiertueen finaaliturnauksen, jonka loppuottelussa hän voitti Juan Ignacio Chelan.

## Lähteet

## Aiheesta muualla
* Cedrik-Marcel Steben kotisivut
* Cedrik-Marcel Stebe profiili ATP:n kotisivuilla
222 Lucia

**222 Lucia** on Marsin ja Jupiterin välisellä pääasteroidivyöhykkeellä Aurinkoa kiertävä pikkuplaneetta eli päävyöhykkeen asteroidi. Sen löysi J. Palisa vuonna 1882. Pikkuplaneetta sai nimensä todennäköisesti Graf Wilczekin nuorimman tyttären mukaan. Pikkuplaneetta Lucian läpimitta on noin 55 kilometriä ja se pyörähtää akselinsa ympäri 7,80 tunnissa.

## Lähteet
*JPL Small-Body Database Browser: 222 Lucia 
* 
*Discovery Circumstances: Numbered Minor Planets (1)-(5000): Minor Planet Center 
*Numbered minor planets 

### Viitteet
Joulusaarenpöllö

**Joulusaarenpöllö** (*Ninox natalis*) on pöllöihin kuuluva lintu. Se on kotoperäinen Joulusaarella. Pöllön luontaisia elinympäristöjä ovat subtrooppiset ja trooppiset alavat metsät sekä subtrooppiset ja trooppiset kosteat pensasarot. Lajia uhkaa elinympäristöjen häviäminen.

Joulusaarenpöllö on kooltaan 26–29&nbsp;cm. Se on väritykseltään punaruskea sekä läheistä sukua Kaakkois-Aasian ja Australian haukkapöllöille. Lajia esiintyy vain Joulusaarella. Kannan kooksi on arvioitu noin tuhat yksilöä, ja pesiviä pareja on Richard Hillin mukaan noin 560. Joulusaarenpöllöä on pidetty muista pöllöistä erillisenä lajina vasta vuodesta 1998 lähtien.

## Lähteet
*Owls, Frogmouths and Nightjars of Australia. David Hollands. Australia 2008

### Viitteet
221 Eos

**221 Eos** on Marsin ja Jupiterin välisellä pääasteroidivyöhykkeellä Aurinkoa kiertävä pikkuplaneetta eli päävyöhykkeen asteroidi. Sen löysi J. Palisa vuonna 1882. Pikkuplaneetta sai nimensä kreikkalaisen mytologian Eos-jumalattaren mukaan. Pikkuplaneetta Eos on Eos-ryhmän nimikkokappale. Tätä päävyöhykkeen kohdetta ei pidä sekoittaa Maan lähelle tulevaan asteroidiin 433 Eros. 

Kohde kiertää Auringon ympäri  (noin ) kiertoradalla, jossa se on lähimmillään  ja etäisimmillään  astronomisen yksikön päässä Auringosta. Kohteen läpimitta on noin  ja pyörähdysaika akselin ympäri on . Eksentrisyys on  ja inklinaatio . Albedo on  ja magnitudi .

## Lähteet
*JPL Small-Body Database Browser: 221 Eos 
* 
*Kiyotsugu Hirayama and His Families of Asteroids 
*JPL Small-Body Database Browser: 433 Eros (1898 DQ) 
*Discovery Circumstances: Numbered Minor Planets (1)-(5000): Minor Planet Center 

### Viitteet